Exqrch/javanese-Komodo-pixelgpt huggingface dataset:
Perkawis punika ing pungkasanipun mbeta ancuripun kuminisme nanging ugi ancuripun Uni Sovyèt, nanging ndadosaken Yeltsin minangka tiyang paling kiyat ing Kremlin
Émanipun panjenenganipun piyambak dados satunggiling autokrat otoritèr lan boten naté pikantuk malih popularitasipun lan panjenenganipun nilar kalungguhan nalika tanggal 31 Dhésèmber 1999 minangka tiyang ingkang dipunsengit
Panjenenganipun dipungantosaken déning Vladimir Putin
Panjenenganipun tilar donya tanggal 23 April 2007 amargi gagal jantung
Alfonso VII saking León Alfonso VII (1 Maret 1105 – 21 Agustus 1157) punika satunggiling Raja Galicia taun 1111 lan Raja León lan Kastilia taun 1126
Panjenenganipun dipunmakuthoni minangka kaisar Spanyol taun 1135
Panjenenganipun anak saking Urraca saking Kastilia lan Raymond saking Burgundi, lan wujud tiyang campuran Spanyol-Burgundi ingkang nguwaosi Spanyol
Pèdheral Pèdheral iku tembung sipat (adjektif) saka tembung Pèdherasi
Lumrahé tembung iki ngrujuk marang pamaréntahan pusat utawa papréntahan ing tingkat nasional
Pratélaning panampa Nobel miturut nagara Ing ngisor iki pratélan panampa/pamenang Bebungah Nobel kang didaftaraké miturut nagara
Sajeroning saben subjudhul; nagara, jeneng pamenang diurutaké miturut marga
"Cathetan: "nagara" tegesé nagara panggonan wektu nampa bebungah, dudu nagara kelairan; kajaba yèn dikenal minangka papan kalahian (conto ilmuwan Jerman, fisikawan Switserlan)
Sajeroning bab iki panampa dinaturalisasèkaké lan nampa bebungah ing nagara naturalisasi, papan kalairan diwakili nganggo tulisan miring."
Pratélaning panampa Nobel Sastra Bebungah Nobel Sastra diwènèhaké marang wong sing "karyané paling apik lan duwé idealisme sing maju"
"Karyané" racaké tumuju marang karya pengarang kanthi sakabèhané, dudu marang karya sawiji, nanging karya sawiji kadhangkala karan uga sajeroning bebungah iki
Akademi Swèdhen nemtokaké sapa sing bakal nampa bebungah iki saben taun
Pratélan panampa bebungah Nobel sajeroning babagan Kasusastran wiwit taun 1901 yaiku:
Bebungah Nobel Bebungah Nobel dianugrahaké saben taun marang wong kang wis ngayahi penelitèn kang "luar biyasa", nemu tèknik utawa piranti aing anyar utawa wis mènèhi kontribusi luar biyasa marang masarakat
Bab iki wektu iki dianggap minangka bebungah paling dhuwur kanggo kang duwé "jasa" gedhé marang donya
Bebungah Nobel pisanan diwènèhaké miturut wasiat Alfred Nobel, siji industrialis Swèdhen, lan penemu dinamit
Panjenengané napak astani wasiat mau ing Swedish-Norwegian Club ing Paris tanggal 27 November 1895
Bab iki dilakoni amarga panjenegané kagèt mirsani asil panemuané malah dimanfaataké kanggo tujuan-tujuan kang ngrusak, lan panjenengané péngin supaya bebungah Nobel diwènèhaké marang wong kang duwé "jasa" gedhé tumrap kamanungsan
Seremoni kanggo pamenang Nobel ing babagan literatur, fisika, kimia lan usada pisanan dianakaké ing Old Royal Academy of Music ing Stockholm taun 1901
Wiwit taun 1902, bebungah iki kanthi formal dianugrahaké déning Raja Swèdhen
Wiwitané, Raja Oscar II ora nyetujoni pawèwèh bebungah marang wong manca, nanging banjur panjenegané ngowahi sikapé, sawisé sadhar ajining publisitas bebungah mau marang nagara Swèdhen
Bebungah Nobel dianugrahaké saben taun ing tanggal 10 Dhésèmber, ya iku tanggal Alfred Nobel séda
Lumrahé, jeneng calon panampa diumumaké ing sasi Oktober déning komité lan institusi kang duwé wewenang minangka badan selèksi panampa bebungah
Bebungah dianugrahaké saben taun wiwit 1901 kanggo gegayuhan ing babagan: Sawisé Nobel séda panjenengané durung nyuwun badan panemton apa gelem ngayahi tugas; wekasané badan iki mutusaké gelem ngayahi sawisé akèh rasa mangu-mangu
Sajeroning taun 1968, Sveriges Riksbank, Bank Swèdhen, nambah "Bebungah babagan Sains Ékonomi kanggo mèngeti Alfred Nobel"
Amarga bebungah iki ora miturut karepé Nobel, lan ora dibayar nganggo duwité, kanthi teknis iki dudu Bebungah Nobel (lan kulawarga Nobel saiki uga ora nampa)
Nanging bebungah iki diwènèhaké bebarengan karo bebungah Nobel
Ing taun 1968, dikukuhaké kaputusan ora bakal nambah bebungah liya "kanggo mèngeti Nobel"
Ing sasi Fèbruari 1995, bebungah ékonomi dijenengaké bebungah ngèlmu sosial, mbuka kasempatan kanggo babagan ngèlmu pulitik, psikologi, lan sosiologi
Komite bebungah ékonomi iki uga bglebokaké 2 wong non-ékonom, kang sadurungé dumadi saka 5 wong ékonom.
Animisme Kapercayan animisme (saka basa Latin "anima" utawa "roh") iku kapercayan marang makluk alus lan roh
Kapercayan iki dianggep asas kapercayan agama nalika wiwitané manungsa primitif
Kapercayan animisme percaya yèn ing Bumi iki, (kaya ing panggonan tinamtu, guwa, pokok utawa watu gedhé), nduwé jiwa kang kudu dikurmati supaya jiwa mau ora ngganggu manungsa
Bisa dadi, roh mau mbiyantu manungsa ing pranatan padinan.
Ana uga kang percaya yèn roh wong kang mati bias lumebu ing awaké kéwan, upamané ing Nias
Udakara 7,5 yuta wong Dayak ing provinsi Kalimantan Kulon isih nganut animisme.
Sajarah Tentara Nasional Indonésia Nagara Indonésia nalika madeg wiwitané ora ndarbèni kesatuan wadya
Badan Keamanan Rakyat kang diwangun liwat sidang PPKI tanggal 22 Agustus 1945 lan diumumaké déning Présidhèn tanggal 23 Agustus 1945 sakbeneré dudu wadya minangka sawijining organisasi kemilitèran kang resmi
BKR, ing tataran punjer utawa laladan, ana ing sangisoré wewenang KNIP lan KNI Laladan, lan ora ana ing ngisoré préntah Présidhèn minangka Panglima paling dhuwur ing Angkatan Perang
BKR uga ora ana ing sangisoré koordinasi Mantri Pertahanan
BKR mung disiapaké kanggo ngreksa kaamanan lokal, supaya ora nuduhaké "kesan" yèn Indonésia nyiapaké dhiri kanggo miwiti paperangan ngadhepi Sakuthu
Pungkasané, liwat Dekrit Présidhèn tanggal 5 Oktober 1945 (nganti saiki dipèngeti minangka dina klairan TNI), BKR diowahi dadi Wadya Keamanan Rakyat (TKR)
Tanggal 7 Januari 1946, Wadya Keamanan Rakyat ganti jeneng dadi Wadya Keselamatan Rakyat
Sabanjuré, tanggal 24 Januari 1946, diowahi manèh dadi Wadya Républik Indonésia
Amarga wektu iku ing Indonésia saliyané Wadya Républik Indonésia ana barisan-barisan mawa sanjata liyané, mula sabanjuré ing tanggal 5 Mèi 1947, Présidhèn Soekarno ngetokaké kaputusan kanggo nyawijèkaké Wadya Républik Indonésia lan barisan-barisan mawa sanjata mau dadi Tentara Nasional Indonesia (TNI)
Penggabungan iki kadadéan lan diresmèkaké ing tanggal 3 Juni 1947
Sajeroning mangsa kritis nalika Perang Kamardikan (1945-1949), TNI kasil minangka dhiri minangka wadya rakyat, wadya révolusi, lan wadya nasional
Minangka kakuwatan kang nembé lair, TNI nata awaké, nanging sinambi ngadhepi manéka tantangan, saka njero lan njaban rangkah
Saka njero, TNI ngadhepi rongrongan-rongrongan kang mawa dimènsi pulitik lan dimènsi militèr
Rongrongan pulitik sumber saka golongan kuminis kang péngin manggonaké TNI ing sangisoré prabawa PKI liwat â€œPepolit, Biro Perjuangan, lan TNI-Masarakat
Déné tantangan kang mawa dimènsi militèr yaiku anané pergolakan mawa senjata ing sawatara laladan lan pambrontakan PKI ing Madiun sarta Darul Islam (DI) ing Jawa Kulon kang bisa ngancem integritas nasional
Tantangan saka jaban rangkah yaiku TNI kaping pindo ngadhepi Agresi Militer Walanda kang duwé organisasi lan gaman kang luwih modhèren
Rumangsa anané kawinatesan TNI sajeroning ngadhepi agresi Walanda, mula bangsa Indonésia nindakaké Perang Rakyat Semesta yaiku kabèh kakuwatan TNI lan masarakat sarta sumber daya nasional dikerahaké kanggo ngadhepi agresi mau
Kanthi mangkono, integritas lan eksistensi Nagara Kesatuan Républik Indonésia wis bisa dipertahankan déning kakuwatan TNI bebarengan karo rakyat
Miturut kaputusan Konferensi Meja Bundar (KMB), ing pungkasan taun 1949 diwangun Républik Indonésia Serikat (RIS)
Sairing karo kaanan mau, diwangun uga Angkatan Perang RIS (APRIS) minangka gabungan TNI lan KNIL kanthi TNI minangka intiné
Ing sasi Agustus 1950 RIS dibubaraké lan Indonésia bali menyang wangun Nagara kesatuan
APRIS banur genti jeneng dadi Angkatan Perang RI (APRI)
Sistem dhémokrasi parlementer kang dianut pamaréntah ing kalamangsa 1950-1959, mengaruhi kauripan TNI
Campur tangan pulitisi kang jero ing masalah intern TNI nyurung anané Peristiwa 17 Oktober 1952 kang ngakibataké karetakan ing lingkungan TNI AD
Campur tangan iku nyurung TNI supaya nyebur ing kagiyatan pulitik kanthi ngadegaké parté pulitik yaiku Ikatan Pendukung Kemerdekaan Indonésia (IP-KI) kang mèlu dadi kontèstan sajeroning Pemilihan Umum taun 1955
Periode kang uga ingaran Periode Dhémokrasi Liberal iki diwernani uga déning manéka pambrontakan
Ing taun 1950 sapérangan tilas anggota KNIL nglancaraké pambrontakan ing Bandung (pambrontakan Angkatan Perang Ratu Adil/APRA), ing Makassar Pemberontakan Andi Azis, lan ing Maluku pambrontakan 'Républik Maluku Selatan' (RMS)
Sauntara iku, DI TII Jawa Kulon nyebaraké prabawa menyang Kalimantan Kidul, Sulawesi Kidul lan Acèh.
Ing taun 1958 Pamaréntah Revolusioner Républik Indonésia/Perjuangan Rakyat Semesta (PRRI/Permesta) nganakaké pambrontakan ing sapérangan gedhé Sumatra lan Sulawesi Lor kang mbebayani tumrap integritas nasional
Kabèh pambrontakan iku bisa ditumpes déning TNI bebarengan karo kakuwatan komponèn bangsa liyané
Upaya nyawijèkaké organisasi angkatan perang lan Kapulisèn Nagara dadi organisasi Angkatan Bersenjata Républika Indonésia (ABRI) ing taun 1962 minangka pérangan kang wigati ing sajarah TNI ing dekade taun suwidakan
Nyawijèkaké kakuwatan Angkatan Bersenjata ing ngisor siji komando, dikarepaké bisa nggayuh èfèktifitas lan efisiensi sajeroning nindakaké tugas, sarta ora gampang kaprabawa déning kapentingan golongan pulitik tinamtu
Nanging bab mau ngadhepi manéka warna tantangan, mligi saka Parté Kuminis Indonésia (PKI) minangka péranganing kuminisme internasional kang gigih ngupaya nandur prabawa sajeroning tatanan kauripan bangsa Indonésia kalebu sajeroning organisasi ABRI liwat panyusupan lan pambinaan mirunggan, sarta manfaataké prabawa Présidhèn/Panglima Tertinggi ABRI kanggo kapentingan pulitiké
Upaya PKI tansaya gencar liwat kudéta marang pamaréntah kang sah déning G30S/PKI, ndadèkaké bangsa Indonésia wektu semana ana ing kaanan kang kritis
Sajeroning kondisi mau TNI kasil ngatasi situasi kritis nggagalaké kudéta sarta numpes kakuwatan pendukungé, bebarengan karo kakuwatan-kakuwatan masarakat lan kabèh rakyat Indonésia
Sauntara iku, ABRI tetep ngayahi pambenahan dhiri kanthi cara mantebaké integrasi internal
Langkah pisanan yaiku ngintegrasèkaké dhoktrin kang wusanané nglairaké dhoktrin ABRI Catur Dharma Eka Karma (Cadek)
Dhoktrin iki duwé implikasi marang réorganisasi ABRI sarta pendhidhikan lan latihan gabungan antara Angkatan lan Polri
Saliyané iku, ABRI uga ngayahi integrasi eksternal ing wangun kemanunggalan ABRI karo rakyat kang diaplikasèkaké liwat program ABRI Masuk Désa (AMD)
Peran, Fungsi lan Tugas TNI (biyèn ABRI) uga ngalami owah-owahan miturut Undhang-Undhang Nomer: 34 taun 2004
TNI duwé peran minangka piranti nagara ing babagan pertahanan kang nalika ngayahi tugasé miturut kawicaksanan lan kaputusan pulitik nagara
TNI minangka piranti pertahanan nagara, duwé fungsi minangka: penangkal marang sakèhing ancaman militèr lan ancaman mawa gaman saka njaba lan jero nagara tumrap kadhaulatan, kautuhan wewengkon, lan kaslametan bangsa, penindak marang sakèhing wangun ancaman kaya mau ing dhuwur, lan pemulih kondisi kaamanan nagara kang kaganggu akibat kakacauan kaamanan
Tugas pokok TNI yaiku njejegaké kadhaulatan nagara, njaga kautuhan wewengkon Nagara Kesatuan Républik Indonésia dhedhasar Pancasila lan Undhang-Undhang Dhasar Nagara Républik Indonésia Taun 1945, sarta nglindhungi sakabèhing bangsa lan tumpah darah Indonésia saka ancaman lan gangguan marang kautuhan bangsa lan nagara
Tugas pokok iki dipérang dadi loro, yaiku: operasi militèr kanggo perang lan operasi militèr saliyané perang.
Creative Commons Creative Commons (CC) iku organisasi nirlaba kang fokus kanggo njembaraké cakupan karya kreatif kang cumepak kanggo wong liya kanthi legal kanggo dipigunakaké manèh lan dianggo bebarengan (di '1'share")
Organisasi iki wis nerbitaké sawatara lisènsi hak cipta kang dikenal kanthi jeneng lisensi Creative Commons
Lisensi-lisensi iki, gumantung endi kang dipilih, mbatesi mung siji (ora ana babar pisan) hak ing siji karya.
Ernest Hemingway Ernest Miller Hemingway (21 Juli 1899–2 Juli 1961) iku siji novelis, pengarang carita cekak, lan jurnalis Amérika Sarékat
Gaya panulisané kang kas kanthi ciri minimalisme kang cekak lan kanthi gaya saanané ("understatement") lan duwé prabawa kang wigati marang perkembangan fiksi abad kaping-20
Tokoh-tokoh protagonis Hemingway lumrahé stoik, kerep dideleng minangka proyèksi saka karakteré dhéwé, wong kang kudu nuduhaké "kaanggunan ing sangisoring tekanan." Akèh karyané dianggep klasik sajeroning kanon sastra Amérika
Hemingway, kang diparapi "Papa," iku péranganing komunitas ekspatriat ing taun 1920-an ing kutha Paris, kaya kang digambaraké sajeroning novelé "A Moveable Feast"
Dhèwèké kang dikenal minangka péranganing "Generasi kang ilang," siji jejuluk kang diciptakaké lan dipopulèraké déning Gertrude Stein, ngalami kauripan sosial kang kebak pacoban, nikah kaping papat, lan kabaré njalin akèh gayutan romantis samangsa uripé
Hemingway menangaké Bebungah Pulitzer ing taun 1953 kanggo karyané "The Old Man and the Sea"
Dhèwèké memangaké bebungah Nobel Sastra ing taun 1954, sanadyan mratélakaké yèn dhèwèké "bakal bahagia–luwih bahagia...yèn bebungah mau diwènèhaké marang pengarang kang jatmika Isak Dinesen," sinambi nuding marang pengarang Dhènemarken Karen Blixen
Ing taun 1961, Hemingway sudu-salira ing yuswa 61
Wong Njaba Wong Njaba (sajeroning basa Prancis: L'Étranger, basa Inggris: The Stranger utawa The Outsider tegesé 'Wong Asing' utawa 'Wong Njaba'), iku sawijining buku roman karya Albert Camus, kababar ing taun 1942
Minangka novèl pisanan saka Camus, novèl iki karya kang paling misuwur, lan wujud tèks kunci tumrap filsafat abad kaping-20
Téma lan wawasan karya iki kerep dikutip minangka conto saka èksistènsialisme, sanadyan Camus ora nganggep awaké golongan èktènsialis; nyatané, isi karya mau ngoncèki warna-warna aliran pamikiran filsafat kang béda-béda, kalebu (kang paling ketara lan mligi) absurdisme, uga atheisme, determinisme, nihilisme, lan stoicisme
Paraga utama ya iku Meursault, wong lanang Prancis, kanthi sipat ora duwé pangrasa émosional ("emotionally detached"), pasif ("innately passive"), lan anomic, kang katoné kanthi ora kalebu nalar, mrejaya wong Arab kang dikenal ing Aljir
Carita iki kapérang dadi rong jilid, ya iku jilid siji lan loro: Pangertèné Meursault sadurungé lan sawisé matèni
Boris Pasternak Boris Leonidovich Pasternak (Ruslan: Борис Леонидович Пастернак, 10 Fèbruari 1890 – 30 Mèi 1960) iku siji penyair lan panulis Ruslan sing misuwur ing donya Kulon amarga novèl epik "Dr
Zhivago", siji tragedi sing prastawané ing saubengé mangsa pungkasan Kakaisaran Ruslan lan dina-dina wiwitan Uni Soviet, lan pisanan dibabar ing Italia (pertalan) taun 1957
Minangka panulis Boris Pasternak akèh dipèngeti ing Ruslan
"Saudariku, Urip", ditulis déning Pasternak taun 1917, wujud kumpulan puisi paling duwé prabawa sing dibabar sajeroning basa Ruslan ing abad kaping-20.
John Steinbeck John Ernst Steinbeck (Salinas, California, 27 Fèbruari 1902 - New York City, 20 Dhésèmber 1968) iku salah siji penulis Amérika Sarékat misuwur ing abad kaping-20 sing menangaké Bebungah Nobel Sastra ing taun 1962
Steinbeck lumebu Universitas Stanford kanthi "terputus-putus" antara 1920 lan 1926 nanging ora ngétukaké gelar
Steinbeck nyambut gawé minangka buruh sinambi nulis, lan pangalamané agawé panggambaran kauripan buruh sajeroning carita-caritané dadi otentik
Sajeroning Dubious Battle (1936) digambaraké mogok massal para buruh tani
Buku roman Mice And Men (1937; difilmaké 1939 lan 1999) iku wujud carita tragis ngenani ikatan sing anèh lan komplèks antara 2 buruh migran.
Primitif Primitif iku kabudayan masarakat utawa individu tinamtu sing durung srawung karo donya njaba utawa adoh saka peradaban
Primitif nduwé arti ora kenal marang peradaban lan ora kenal marang kesopanan utawa tatakrama
Tembung primitif asring kagunakakaké ing kabudayan utawa masarakat sing uripé isih gumantung marang alam utawa ora srawung karo donya njaba.
Absurdisme Absurdisme iku sawijining aliran utawa paham sajeroning filsafat kang mratélakaké yèn upaya manungsa kanggo nemu makna sajeroning alam samesta wekasané gagal (lan mula saka iku diarani absurd), sebab makna mau ora ana, paling sethithik kang magepokan karo individu
Tembung "absurd" sajeroning kontèks iki ora ateges ora mungkin kanthi logika ("logically impossible"), nanging luwih duwé teges ora mungkin kanthi manungsa ("humanly impossible")
Absurdisme iku magepokan karo èksistènsialisme lan nihilisme lan duwé oyod saka filsuf Dhènemarken abad kaping-19, Søren Kierkegaard
Absurdisme minangka sistem kapracayan lair nalika anané obahan èksistènsialisme, nalika filsuf lan panulis Aljazair katurunan Prancis Albert Camus oncat saka aliran filsafat mau lan nerbitaké manuskrip "The Myth of Sisyphus"
Kaanan sawisé Perang Donya II nuwuhaké lingkungan sosial kang nyuburaké wawasan absurdisme, mligi ing nagara Prancis kang rusak amarga paprangan.
Èksistènsialisme Èksistènsialisme iku aliran filsafat kang munjer ing manungsa individu kang tanggung jawab marang kekarepané kang bébas tanpa mikir kanthi jero endi kang bener lan endi kang ora
Sakbeneré marga ora ngerti endi kang bener lan endi kang ora bener, nanging wong eksistensialis sadhar yèn kabenaran sipaté rélatif, lan amarga saka iku saben individu bébas nemtokaké kaanan kang mikurut anggepané bener
Èksistènsialisme iku salah siji aliran gedhé sajeroning filsafat, mligi tradhisi filsafat Kulon
Èksistènsialisme ngrembug bab "ana"-né manungsa, lan kaanan "ana" iku ditampilaké liwat kabébasan
Pitakon utama kang magepokan karo èksistènsialisme ya iku mung soal kabébasan
Apa kabébasan iku? Kepriyé manungsa kang bébas iku? lan miturut dhoktrin mligi ya iku kabébasan, èksistènsialisme nulak mentah-mentah wangun déterminasi marang kabébasan kajaba kabébasan iku dhéwé
Sajeroning studi "sekolahan filsafat" èksistènsialisme paling dikenal tampil liwat Jean-Paul Sartre, kang misuwur kanthi diktum "human is condemned to be free", manungsa dikutuk supaya bébas, mula kanthi kabébasan iku sabanjuré manungsa tumindak
Pitakon kang paling kerep muncul minangka dérivasi kabébasan eksistensialis iku, tekan ngendi kabébasan mau bébas? utawa "sajeroning istilah orde baru", apa èksistènsialisme ngenal "kabébasan kang mawa tanggung jawab"? Tumrap èksistènsialis, nalika kabébasan iku siji-sijiné universalitas manungsa, mula watesan saka kabébasan ing saben individu iku kabébasan individu liya
Dadi eksistensialis, ora kudu dadi individu kang béda, sadhar yèn anané donya ora dumunung ing kendhali manungsa, nanging ora gawé sawenèh kang unik utawa kang anyar kang dadi èsènsi saka èksistènsialisme
Agawé sawijining pilihan miturut kepinginané dhéwé, lan sadhar tanggung jawabé ing mangsa ngarep iku inti saka èksistènsialisme
Dréan Dréan (Basa Arab ) iku sawijining kutha pasisir cilik ing Aljazair, 25 km sisih kidulé Annaba, ing provinsi El Taref
Kutha iki sing ndunungi watara 40,000 iwa
Sajeroning mangsa kakuwasan Prancis, tlatah iki dikenal kanthi sebutan "Mondovi"
Panulis Albert Camus dilairaké lan diwasa ing kutha iki
Kutha iki minangka kutha krajan Distrik Dréan.
Villeblin #ALIH #ALIH#ALIH Villeblevin iku kutha cilik ing Prancis sing dumunung ing "département" Yonne, ing "région" Bourgogne
Kutha iki misuwur ing taun 1960 nalika kadadéan kacilakan montor sing niwasaké Albert Camus
Miturut sènsus taun 1999, sing ndunungi kutha iki yakuwi .Ing 1 Januari 2005, kira-kira sing ndunungi ana
Simone de Beauvoir Simone de Beauvoir (]) (9 Januari, 1908 – 14 April, 1986) iku siji juru nulis lan filsuf saka Prancis
Dhèwèké nulis buku roman (novèl), monograf ing filsafat, pulitik, lan masalah sosial, éséi, biografi, lan siji autobiografi sajeroning sawatara jilid
Beauvoir saiki misuwur ngenani buku-buku roman métafisika, kalebu "She Came to Stay" lan "The Mandarins", lan saka risalahé taun 1949 "The Second Sex", siji analisis rinci ngenani panindhesan marang wanita lan tapak dhasar saka feminisme kotémporèr.
Abjad Fonètik Internasional #ALIH Alfabet Fonetis Nagarantara (Inggris: International Phonetic Alphabet) iku siji sistem notasi fonetis, ya iku kumpulan saka tandha kanggo nulis lan njelasaké sadhéngah basa manungsa
Notasi iki dikembangaké lan dirancang déning Perhimpunan Fonetis International lan minangka sistem Notasi Fonetis sing tuwa dhéwé lan paling amba dipigunakaké
Pamétaan simbul kanthi swara
Lambang lambang saka IPA migunakaké lambang saka Alfabet Latin lan Alfabet Yunani, sapérangan ing antarané diowahi sethithik
Saben simbul ngacu marang siji swara spesifik sing mbédakaké siji tembung sajeroning sawiji basa karo tembung liyané
Alfabet Fonetis Nagarantara nyakup sadhéngah basa, lan iki njalari pamétaan saka siji lambang marang siji swara ora mèmper banget karo pamétaan swara ing basa liya sing sajeroning kosa-abjadé duwé lambang sing padha sajeroning IPA
Karakter mligi saka IPA njupuk papan ing UNICODE wiwit saka U+0250 nganti U+02AF Vokal
Aksara ing sisih kiwa yakuwi aksara ora bulat lan aksara ing sisih tengen wujud aksara bulat
Yèn ana loro, konsonan sing ing kiwa ora muni lan sing ing sisih tengen muni, kothak sing diwernai klawu dinyatakaké mustahil kangggo diucapna déning manungsa
Ing ngisor konsonan sing diciptakaké tanpa migunakaké obahan paru-paru
Konsonan Gesek utawa artikulasi gandha bisa diwakilaké nganggo loro simbul sing digabung nganggo "tie bar" utawa ligatura ing ngisor iki:
Alih aksara Alih aksara, utawa kadhangkala karan transliterasi iku pengalihan jinis aksara menyang jinis aksara liyané
Upamané alih aksara saka aksara Jawa menyang aksara Latin, saka aksara Jawi menyang aksara Latin saka aksara Arab menyang aksara Latin utawa saka aksara Sirilik menyang aksara Latin
Ana rong jinis wangun alih aksara, ya iku alih aksara diplomatik lan alih aksara standar
Sajeroning wangun alih aksara sing pisanan iki ana rélasi 1:1 saka aksara asal menyang aksara tujuan, déné sing sijiné ora.
Notasi fonetis Notasi fonètis utawa transkripsi fonètis iku sawijining sistem visual kanggo nggambaraké simbul swara sing kawetu sajeroning basa wicara
Transkripsi fonètik iki umu dipigunakaké sajeroning Abjad Fonètik Internasional.
Dhinamisme Dinamisme iku siji konsèp kang nduwé sawatara arti
Dhinamisme (métafisika) Dinamisme iku konsèp metafisika sing diudaraké déning Gottfried Leibniz (1646–1716) lan winangun tumuju system kosmologi sing pepak
Ing kosmologi metafisika, dinamisme iku mbèbèraké donya material sing aktif
Kanthi gampangé, dinamisme asring kajelasaké tumrap kapercayan manungsa marang barang utawa piranti material sing pinarcaya nduwé tenaga sing ora kasar mata.
Telomer Telomer ("") iku pérangan paling ujung saka DNA linear
Sanadyan kalebu sajeroning lèr DNA, telomer dudu ora ngode protéin apa waé, saéngga dudu wujud gen
Telomer duwé peran wigati sajeroning njaga kastabilan genom saben sel
Kanthi anané telomer, panggandhaan DNA sing dumadi sadurungé panyigaran sel bisa dilakokaké kanthi tuntas
Struktur lan fungsi telomer
Telomer kasusun saka urutan basa-basa nukleotida kanthi motif tinentu sing ambal kaping atusan nganti éwonan
Ing manungsa, motif telomer sing ambal ya iku TTAGGG
Saliyané nukleotida sing nyusun lèr DNA telomer, ana uga manéka protéin sing bebarengan nglakokaké fungsi telomer
Kanggo njaga telomer, diperlokaké enzim mirunggan sing karan telomerase
Sadurungé sigar dhiri, sel bakal nglakoni sapérangan fase
Salah sijiné ya iku fase S (fase sintesis) sing mungelaké panggandhaan kabèh lèr DNA sing nyusun genom
Panggandhaan DNA lumrahé dilakokaké déning enzim DNA-polimerase
Sanadyan mangkono, sintesis DNA sing dianut déning DNA polimerase ora mungelaké panggandhaan ing pérangan ujung DNA linar
Kanthi anané struktur telomer sing khas lan enzim telomerase panggandhaan lèr DNA bisa dilakokaké sakabèhé.
Kromosom Kromosom wujud struktur makromolekul gedhé kang ngamot DNA lan nggawa informasi genetik sajeroning sel
DNA kabuntel sajeroning siji utawa luwih kromosom
Sawijining kromosom (ing basa Yunani "chroma" = warna lan "soma"= awak) iku seberkas DNA kang dawa banget lan "berkelanjutan", kang ana akèh gen unsur regulator lan sekuens nukleotida liyané